
1. ՀՀ պաշտպանության նախարարություն
	15.06. 2026 թ.

	
	№ ՊՆ/01/8016-2026

	2026 թվականի հունիսի 8-ի Ձեր N 01/31.1/18668-26 գրության առնչությամբ հայտնում եմ, որ Սպորտի բնագավառում ունեցած նշանակալի նվաճումների համար Ալիկ Վահանի Մկրտչյանին շարքային կազմի պարտադիր զինվորական ծառայության զորակոչից տրված տարկետումը դադարեցնելու մասին Կառավարության որոշման նախագծի վերաբերյալ առաջարկություններ և առարկություններ չունենք:

	            Ընդունվել  է ի գիտություն:


	
2. ՀՀ արդարադատության նախարարություն
	19.06. 2026 թ.

	
	№ /27.1/32506-2026
 

	Ի պատասխան Ձեր 2026 թվականի հունիսի 18-ի 01/31.1/20905-2026 գրության՝ հայտնում ենք, որ Սպորտի բնագավառում ունեցած նշանակալի նվաճումների համար Ալիկ Վահանի Մկրտչյանին շարքային կազմի պարտադիր զինվորական ծառայության զորակոչից տրված տարկետումը դադարեցնելու մասին Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք:
	            Ընդունվել  է ի գիտություն:


	
3. ՀՀ վարչապետի աշխատակազմի ՊԻՎ վարչություն
	

	
	
 

	ԵԶՐԱԿԱՑՈՒԹՅՈՒՆ

Նախագծով առաջարկվում է հիմք ընդունելով Հայաստանի Հանրապետության կառավարության 2018 թվականի ապրիլի 12-ի թիվ 450-Ն որոշման (այսուհետ՝ Կարգ) հավելվածի 6-րդ կետը՝ մինչև 21 տարեկանների ֆուտբոլի Հայաստանի Հանրապետության ազգային հավաքականի կազմում ընդգրկված չլինելու հիմքով դադարեցնել Ալիկ Վահանի Մկրտչյանին տրված տարկետումը: Նախագծին կից ներկայացված փաստաթղթերի ուսումնասիրությունից պարզ է դառնում, որ նշված քաղաքացու՝ համապատասխան հավաքականի կազմում ընդգրկված չլինելու մասին տեղեկատվությունը ԿԳՄՍ նախարարություն է հասցեագրվել դեռևս 2026 թվականի ապրիլին: Կարգի հավելվածի 6-րդ կետի համաձայն՝ եթե քաղաքացին ընդգրկված չէ համապատասխան մարզաձևի ազգային հավաքականում, ապա Կրթության, գիտության, մշակույթի և սպորտի նախարարությունը Հայաստանի Հանրապետության կառավարություն է ներկայացնում քաղաքացուն տրված տարկետումը դադարեցնելու մասին Հայաստանի Հանրապետության կառավարության որոշման նախագիծ, որի ընդունումից հետո քաղաքացին հայտարարված զորակոչի շրջանակներում ենթակա է պարտադիր զինվորական ծառայության զորակոչի:			Միևնույն ժամանակ, Կառավարության 2026 թվականի հունիսի 4-ի «Շարքային կազմի պարտադիր զինվորական ծառայության 2026 թվականի ամառային զորակոչ հայտարարելու և զորացրում կատարելու մասին» թիվ 774-Ն որոշման 1-ին կետի հիման վրա 2026 թվականի հունիսի 8-ից մինչև օգոստոսի 15-ը ներառյալ հայտարարվել է արական սեռի այն քաղաքացիների շարքային կազմի պարտադիր զինվորական և այլընտրանքային ծառայությունների ամառային զորակոչը, որոնց 18 տարին լրանում է կամ որոնց շարքային կազմի պարտադիր զինվորական ծառայության զորակոչից նախկինում տրված տարկետումը դադարում է մինչև 2026 թվականի հունիսի 30-ը ներառյալ: Հարկ է նկատել, որ ԿԳՄՍ նախարարությունը նշված քաղաքացու տարկետումը դադարեցնելու նախագիծը վարչապետի աշխատակազմ է ներկայացրել միայն 2026 թվականի հուլիսի 2-ին: 
Ստացվում է, որ նախարարության կողմից նախագծի ժամանակին չներկայացման հետևանքով քաղաքացու պարտադիր զինվորական ծառայության զորակոչը փաստացի արհեստականորեն հետաձգվում է մինչև հաջորդ զորակոչ: Հաշվի առնելով վերոգրյալը՝ խնդրում ենք ներկայացնել պարզաբանում:

	            Պարզաբանում
     Նախագիծը շրջանառվել 2018 թվականի ապրիլի 12-ի թիվ 450-Ն որոշման հավելվածի 6-րդ կետով (այսուհետ՝ Կարգ) ՝ այն է զորակոչի ընթացքում՝ հաշվի առնելով  մեկ այլ մարզիկի՝ ծանրամարտիկ Ռաֆիկ Միքայելի Մինասյանին շարքային կազմի պարտադիր զինվորական ծառայության զորակոչից տրված տարկետումը դադարեցնելու մասին ՀՀ կառավարության որոշման նախագիծը ապրիլ ամսին շրջանառելու ընթացքում՝ ԿԳՄՍ նախարարության գրությանն ի պատասխան ՀՀ արդարադատության նախարարության կողմից (կցվում է), ներկայացրած կարծիքի: Մեջբերում.՝ 
«…Հայաստանի Հանրապետության կառավարության որոշմամբ տրված տարկետման ժամկետի ընթացքում մարզաձևերի ազգային ֆեդերացիաները յուրաքանչյուր զորակոչի ժամանակ Կրթության, գիտության, մշակույթի և սպորտի նախարարություն և քաղաքացու զինվորական հաշվառումն իրականացրած ստորաբաժանում են ներկայացնում տեղեկատվություն քաղաքացու կողմից համապատասխան մարզաձևի ազգային հավաքականում ընդգրկված լինելու վերաբերյալ: Եթե ներկայացված տեղեկատվության համաձայն քաղաքացին ընդգրկված չէ համապատասխան մարզաձևի ազգային հավաքականում, ապա Կրթության, գիտության, մշակույթի և սպորտի նախարարությունը Հայաստանի Հանրապետության կառավարություն է ներկայացնում քաղաքացուն տրված տարկետումը դադարեցնելու մասին Հայաստանի Հանրապետության կառավարության որոշման նախագիծ, որի ընդունումից հետո քաղաքացին հայտարարված զորակոչի շրջանակներում ենթակա է պարտադիր զինվորական ծառայության զորակոչի, մինչդեռ Նախագծին կից ներկայացված Հայաստանի ծանրամարտի ֆեդերացիայի և ՀՀ կրթության, գիտության, մշակույթի և սպորտի նախարարության կողմից ՀՀ արդարադատության նախարարություն ներկայացված համապատասխան գրություններն ուղարկվել են զորակոչից դուրս։
Վերոգրյալից ելնելով առաջարկում ենք ներկայացված Նախագիծը շրջանառել զորակոչի ընթացքում՝ ապահովելով Որոշման հավելվածի 6-րդ կետի պահանջները։»: 
[bookmark: _GoBack]Քանի որ Կարգի հավելվածի 6-րդ կետով կոնկրետ ժամկետներ նշված չեն,  Նախագիծը շրջանառվել է «զորակոչի ընթացքում» և Նախագծի հանրային քննարկման դրված ժամկետը լրանալուց հետո այն ներկայացվել է ՀՀ վարչապետի աշխատակազմ:



